Шлях да сацыяльнай педагогікі ў многіх сённяшніх спецыялістаў гэтай сферы доўгі: многія прыйшлі да гэтай работы ўжо маючы пэўны педагагічны стаж па іншай спецыяльнасці. І Алена Лявонцьеўна — не выключэнне. Да работы сацыяльным педагогам яна працавала настаўніцай пачатковых класаў, вызваленым класным кіраўніком. І сёння ўпэўнена: гэты вопыт толькі спрыяе прафесійнаму развіццю ў сацыяльнай педагогіцы.